ZAPISNIK

     sa 17. sjednice Vijeća Gradske četvrti Črnomerec
    održane 20. listopada 2022., s početkom u 18,00 sati u  
    Područnom uredu Črnomerec, Trg Francuske Republike 15,  soba broj 30/I                           
                       


Nazočni članovi Vijeća Gradske četvrti Črnomerec: Dražen Lučanin,, Arni Barišić, Ivan Filipović, Josip Jelić, Tomislav Domes, Maja Kočiš, Petar Kriste, Jere Meić, Zdenka Sviben, Ljiljana Peršinec, Lidija Božić, Mislav Barišić i  Jelena Zenko Milović.

Nenazočni članovi Vijeća Gradske četvrti Črnomerec: Dubravko Kezić i Sandra Popara Vucetić

Ostali nazočni: Snježana Ordanić, voditeljica Područnog odsjeka Črnomerec i Natalija Vidak, stručni referent za rad tijela mjesne samouprave.

Sjednicu otvara Dražen Lučanin, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 16.  sjednice na glasovanje.
Zapisnik je jednoglasno usvojen.

Predsjednik čita dopunu dnevnog reda te isti daje na glasovanje.
 
Jednoglasno usvojen slijedeći
		              
		              dnevni red:


1. Prijedlog Pravila Gradske četvrti Črnomerec
2. Prijedlog Poslovnika o radu Vijeća Gradske četvrti Črnomerec
3. Izmjena Financijskog plana za 2022. godinu
4. Prijedlog izmjene i dopune Plana komunalnih aktivnosti u 2022. godini
5. Prijedlog zaključka za Pripremu prijedloga Programa gradnje komunalne infrastrukture na području Grada Zagreba u 2023. godini 
6.  Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. 
7. Prometni elaborat za optimalizaciju, rekonstrukciju i izvođenje svjetlosne prometne regulacije – realizacija izrađene i verificirane projektne dokumentacije- donošenje zaključka 
8. Ulica Srednjak, izvođenje radova na dijelu ulice – donošenje zaključka 
9. Domobranska ulica kod kbr. 21/7 uspostava uzdužnih i kosih parkirališnih mjesta – donošenje Zaključka o očitovanju
10. Prijedlozi zaključaka sa sjednica Vijeća Mjesnih odbora
„Ban Keglević“
· Prijedlog Zaključka o prijedlogu biciklističke staze u – Ulica grada Mainza 
· Prijedlog Zaključka o prijedlogu uređivanja i održavanja k.č. 3332 k.o. Črnomerec, Ulica grada Mainza 24-26
· Prijedlog Zaključka o prijedlogu regulacije vremena uključivanja crvenih i zelenih faza na semaforu Slovenska – Ulica grada Mainza, 
· Prijedlog Zaključka o prijedlogu obilježavanja pješačkog prijelaza na parkiralištu i ukidanju  parkirnih mjesta (oko 16) u Reljkovićevoj ulici 
Jelenovac
· Prijedlog Zaključka o rekonstrukciji vodoopskrbnog cjevovoda u ulici Jelenovac
· Prijedlog Zaključka o prijedlogu proširenja Vinogradske ceste, kod pješačkog prijelaza (križanje s Hercegovačkom ulicom)
Kustošija centar
· Prijedlog Zaključka o spomeničkom statusu objekata u Ilici 259 
· Prijedlog Zaključka o produljenju vodoopskrbnog cjevovoda u Ulici Nikole Tavelića 45-49A  i Gosposvedskoj ulici do kuće na kbr. 30
Gornja Kustošija 
· Prijedlog Zaključaka o sanaciji javnog kanala u Kustošijanskoj ulici kod kbr. 265 
„Sveti Duh“
· Prijedlog za dodatnu prometnu signalizaciju u Ulici dr. Milana Rojca
· Prijedlog rješavanja prometne problematike u ulice Strma cesta
· Prijedlog postavljanja elastičnih stupića ili nadzorne kamere u ulici Črnomerec kod kbr. 94/133
· Prijedlog postavljanja uzdignute plohe u ulici Sveti Duh 114
· Ulica Sveti Duh – Bijenik, prijedlog rješenja za sigurnije prometovanje 
11. Prostor MO „Bartol Kašić“- sanacija dimnjaka
12. [bookmark: _Hlk64622320]Informacije, pitanja i prijedlozi


Ad.1. Prijedlog Pravila Gradske četvrti Črnomerec

Zdenka Sviben kratko obrazlaže do kojih je promjena došlo u Pravilima Gradske četvrti Črnomerec.
Predsjednik otvara raspravu te obzirom da se nitko ne javlja za riječ daje Prijedlog Pravila Gradske četvrti Črnomerec na glasovanje.

S 11 glasova ZA i 2 SUZDRŽANA usvojena Pravila Gradske četvrti Črnomerec koja će biti prilog Zapisniku.


Ad.2. Prijedlog Poslovnika o radu Vijeća Gradske četvrti Črnomerec

Zdenka Sviben kratko obrazlaže do kojih je promjena došlo u Poslovniku o radu Vijeća Gradske četvrti Črnomerec.
Predsjednik daje  prijedlog Poslovnika o radu Vijeća Gradske četvrti Črnomerec na glasovanje.
Jednoglasno usvojen Poslovnik o radu Vijeća Gradske četvrti Črnomerec koji će biti prilog Zapisniku.


Ad.3. Izmjena Financijskog plana za 2022. godinu
 
Predsjednik kratko obrazlaže te otvara raspravu. Obzirom da se nitko ne javlja za riječ daje Izmjenu Financijskog plana na glasovanje.

S 12 glasova ZA i 1 SUZDRŽANIM usvojena Izmjena Financijskog plana za 2022. godinu koji će biti prilog Zapisniku.


Ad.4. Prijedlog izmjene i dopune Plana komunalnih aktivnosti u 2022. godini

Predsjednik kratko obrazlaže izmjene i dopune Plana komunalnih aktivnosti u 2022. godini te otvara raspravu.
U raspravi sudjelovali: Josip Jelić, Ljiljana Peršinec, Arni Barišić i Dražen Lučanin.

Predsjednik daje Prijedlog izmjene i dopune Plana komunalnih aktivnosti u 2022. godini na glasovanje.

S 8 glasova ZA, 1 PROTIV i 4 SUZDRŽANA usvojen Zaključak o izmjeni Plana komunalnih aktivnosti Gradske četvrti Črnomerec u 2022. koji će biti prilog Zapisniku.

  
Ad.5. Prijedlog zaključka za Pripremu prijedloga Programa gradnje komunalne infrastrukture na području Grada Zagreba u 2023. godini 


Predsjednik obrazlaže Prijedlog Programa gradnje komunalne infrastrukture na području Grada Zagreba u 2023. godini te otvara raspravu.
U raspravi sudjelovao Josip Jelić.
Predsjednik daje Prijedlog Programa gradnje komunalne infrastrukture na području Grada Zagreba u 2023. godina na glasovanje.

S 11 glasova ZA i 2 SUZDRŽANA usvojen Program gradnje komunalne infrastrukture na području Grada Zagreba u 2023 godini koji je prilog Zapisniku.

Ad.6. Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. 

Predsjednik obrazlaže navedeno te otvara raspravu. Obzirom da se nitko ne javlja za riječ predsjednik daje Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. na glasovanje.

S 12 glasova ZA i 1 SUZDRŽANIM usvojen slijedeći


ZAKLJUČAK
o prijedlogu Programa građenja komunalne infrastrukture na području Grada Zagreba i  Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2023. 


1. Vijeće je raspravljalo o potrebama građenja komunalne infrastrukture i održavanja javnoprometnih površina, javnih objekata, javne rasvjete te izvanrednog održavanju nerazvrstanih cesta na području Gradske četvrti Črnomerec.

2. Vijeće, na temelju zahtjeva građana i u koordinaciji s vijećima mjesnih odbora, predlaže slijedeće akcije:

POJAČANO ODRŽAVANJE I PROJEKTIRANJE NERAZVRSTANIH CESTA
    
        Pojačano održavanje
1. Prilaz baruna Filipovića i Ulica Grada Mainza – uređenje biciklističke staze
2. Gorenci – izgradnja nogostupa
3. Ulica Ivana Cankara od Ilice do Prilaza baruna Filipovića 
4. Međimurska
5. Krčelićeva
6. Krvarić od 87 do Trdica
7. Srednjak
8. Gradišćanska ulica od Doma zdravlja do Ulice Ivana Cankara
9. Ulica dr. Ante Šercera

            Projektiranje
1. Ulica Lea Müllera 
2. Graberje od Kustošijanske ulice do Konzuma 
3. Kustošijanska ulica od Dvojkovićevog puta do ulice Krvarići

3. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 
Ad.7. Prometni elaborat za optimalizaciju, rekonstrukciju i izvođenje svjetlosne prometne regulacije – realizacija izrađene i verificirane projektne dokumentacije

Predsjednik otvara raspravu, obzirom da se nitko ne javlja za riječ, daje prijedlog Zaključka na glasovanje.
Jednoglasno usvojen slijedeći


ZAKLJUČAK
o prihvaćanju prijedloga Prometnog elaborata za optimalizaciju, 
rekonstrukciju i izvođenje svjetlosne prometne regulacije 


1. Vijeće je raspravljalo o prijedloga Prometnog elaborata za optimalizaciju, rekonstrukciju i izvođenje svjetlosne prometne regulacije na lokacijama Ilica kod Domobranske ulice, u Ulici Republike Austrije  i na raskrižju Ulice grada Mainza – Prilaz baruna Filipovića – Vodovodna ulica.   

2. Vijeće  je suglasno da se na navedenim lokacijama izvrši  realizacija izrađene projektne dokumentacije. 

3. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 


Ad.8. Ulica Srednjak, izvođenje radova na dijelu ulice

Predsjednik otvara raspravu, obzirom da se nitko ne javlja za riječ, daje prijedlog Zaključka na glasovanje.

Jednoglasno usvojen slijedeći


ZAKLJUČAK
o očitovanju na  izvođenje radova na dijelu Ulice Srednjak 


1. Vijeće je raspravljalo o prijedlogu realizacije izvođenja radova na izgradnji dijela Ulice Srednjak.   

2. Vijeće je suglasno da se realizira projekat na izgradnji dijela Ulice Srednjak.  

3. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 

Ad.9. Domobranska ulica kod kbr. 21/7 uspostava uzdužnih i kosih parkirališnih mjesta

Predsjednik otvara raspravu, obzirom da se nitko ne javlja za riječ, daje prijedlog Zaključka na glasovanje.

Jednoglasno usvojen slijedeći


ZAKLJUČAK
o prihvaćanju prijedloga uspostave uzdužnih i kosih parkirališnih mjesta 
u Domobranska ulica kod kbr. 21/7


1. Vijeće je raspravljalo o prijedlogu uspostave uzdužnih i kosih parkirališnih mjesta u Domobranska ulica kod kbr. 21/7 zbog poboljšanja problematike prometa u mirovanju i povećanju parkirališnih kapaciteta.

2. Vijeće  je suglasno da se u Domobranskoj ulici uspostave uzdužna i kosa parkirališna mjesta.  

3. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 


Ad.10. Prijedlozi zaključaka sa sjednica Vijeća Mjesnih odbora

„Ban Keglević“
· Prijedlog Zaključka o prijedlogu biciklističke staze u – Ulica grada Mainza 
· Prijedlog Zaključka o prijedlogu uređivanja i održavanja k.č. 3332 k.o. Črnomerec, Ulica grada Mainza 24-26
· Prijedlog Zaključka o prijedlogu regulacije vremena uključivanja crvenih i zelenih faza na semaforu Slovenska – Ulica grada Mainza, 
· Prijedlog Zaključka o prijedlogu obilježavanja pješačkog prijelaza na parkiralištu i ukidanju  parkirnih mjesta (oko 16) u Reljkovićevoj ulici 
Jelenovac
· Prijedlogu Zaključka o rekonstrukciji vodoopskrbnog cjevovoda u ulici Jelenovac
· Prijedlog Zaključka o prijedlogu proširenja Vinogradske ceste, kod pješačkog prijelaza (križanje s Hercegovačkom ulicom)
Kustošija centar
· Prijedlog Zaključka o spomeničkom statusu objekata u Ilici 259 
· Prijedlog Zaključka o produljenju vodoopskrbnog cjevovoda u Ulici Nikole Tavelića 45-49A  i Gosposvedskoj ulici do kuću na kbr. 30
Gornja Kustošija 
· Prijedlog Zaključaka o sanaciji javnog kanala u Kustošijanskoj ulici kod kbr. 265 
„Sveti Duh“
· Prijedlog za dodatnu prometnu signalizaciju u Ulici dr. Milana Rojca
· Prijedlog rješavanja prometne problematike u ulice Strma cesta
· Prijedlog postavljanja elastičnih stupića ili nadzorne kamere u ulici Črnomerec kod kbr. 94/133
· Prijedlog postavljanja uzdignute plohe u ulici Sveti Duh 114
· Ulica Sveti Duh – Bijenik, prijedlog rješenja za sigurnije prometovanje 

Predsjednik čita Prijedloge Zaključaka Mjesnog odbora „Ban Keglević“ 

- Prijedlog Zaključka o prijedlogu biciklističke staze u – Ulica grada Mainza 
Obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći

ZAKLJUČAK
        o prijedlogu izgradnje biciklističke staze u Ulici grada Mainza 

1. Vijeće je razmotrilo Zaključak Vijeća Mjesnog odbora „Ban Keglević“ kojim se predlaže izmjena trase biciklističke staze u Ulici grada Mainza te da se ista preusmjeri na Vodovodnu i Međimursku ulicu.  
2. Vijeće ne podržava navedeni prijedlog obzirom da je Sektor za promet pokrenuo izradu projektne dokumentacije za biciklističku stazu i  u tijeku je ishođenje suglasnosti sukladno zakonima i pravilnicima.    
3. Ovaj će Zaključak biti dostavljen Vijeću Mjesnog odbora „Ban Keglević“. 

- Prijedlog Zaključka o prijedlogu uređivanja i održavanja k.č. 3332 k.o. Črnomerec, Ulica grada Mainza 24-26

Obzirom da se nitko ne javlja za riječ daje prijedlog Zaključka na glasovanje.

Jednoglasno usvojen slijedeći

ZAKLJUČAK
        o prijedlogu uređenja okoliša Ulica grada Mainza 26 

1. Vijeće je razmotrilo Zaključak Vijeća Mjesnog odbora „Ban Keglević“ kojim se traži uređenje i održavanje okoliša zgrade u Ulici grada Mainza 26. 
2. Vijeće će uređenje okoliša zgrade u Ulici grada Mainza 26 uvrstiti u prioritete Plana komunalnih aktivnosti u 2023. godini.  
3. Ovaj će Zaključak biti dostavljen Vijeću Mjesnog odbora „Ban Keglević“.  Gradskom uredu za mjesnu samoupravu, civilnu zaštitu i sigurnost na daljnje postupanje.

- Prijedlog Zaključka o prijedlogu regulacije vremena uključivanja crvenih i zelenih faza na semaforu Slovenska – Ulica grada Mainza

U raspravi sudjelovali: Josip Jelić, Arni Barišić i Dražen Lučanin.
Predsjednik daje prijedlog Zaključka na glasovanje.
S 8 glasova ZA i 5 PROTIV usvojen slijedeći

ZAKLJUČAK
        o prijedlogu regulacije vremena uključivanja crvenih i zelenih faza na semaforu na križanju Slovenske ulice – Ulice grada Mainza 

1. Vijeće je razmotrilo Zaključak Vijeća Mjesnog odbora „Ban Keglević“ kojim se predlaže regulacija vremena uključivanja crvenih i zelenih faza na semaforu na križanju Slovenske ulice – Ulice grada Mainza zbog prebrze vožnje.  
2. Vijeće predlaže postavljanje kamera kako bi se na temelju snimaka kažnjavali vozači koji ne poštuju ograničenje brzine.    
3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 

- Prijedlog Zaključka o prijedlogu obilježavanja pješačkog prijelaza na parkiralištu i ukidanju  parkirnih mjesta (oko 16) u Reljkovićevoj ulici 

Arni Barišić kratko obrazlaže svoj prijedlog vezano uz prijelaz preko parkirališta u Reljkovićevoj ulici.
Predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
                 o prijedlogu obilježavanja pješačkog prijelaza preko parkirališta
 u Reljkovićevoj ulici 


1. Vijeće je raspravljalo o prijedlogu obilježavanja pješačkog prijelaza preko parkirališta u Reljkovićevoj ulici, Gradskog ureda za obnovu, izgradnju, prostorno uređenje, graditeljstvo, komunalne poslove i promet, kojim se ukidaju parkirališna mjesta.  

2. Vijeće nije suglasno da se  ukinu parkirališna mjesta već predlaže iscrtavanje zabrane parkiranja na tri parkirna mjesta kako bi pješaci imali slobodan prolaz do parka.  

3. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 


Predsjednik čita prijedloge Zaključka Mjesnog odbora Jelenovac

- Prijedlog Zaključka o rekonstrukciji vodoopskrbnog cjevovoda u ulici Jelenovac

U raspravi sudjelovao Josip Jelić.
Predsjednik daje prijedlog Zaključa na glasovanje.
Jednoglasno usvojen slijedeći

ZAKLJUČAK
        o prijedlogu rekonstrukcije vodoopskrbnog cjevovoda u ulici Jelenovac 


1. Vijeće je razmotrilo Zaključak Vijeća Mjesnog odbora Jelenovac kojim se traži rekonstrukcija vodoopskrbnog cjevovoda u ulici Jelenovac zbog učestalih puknuća istih.  

2. Vijeće podržava Zaključak te traži od Vodoopskrbe i odvodnje da rekonstrukciju vodoopskrbnog cjevovoda u ulici Jelenovac uvrsti u  prioritete za 2023. godinu. 

3. Ovaj će Zaključak biti dostavljen Vodoopskrbi i odvodnji na daljnje postupanje.


- Prijedlog Zaključka o prijedlogu proširenja Vinogradske ceste, kod pješačkog prijelaza (križanje s Hercegovačkom ulicom)

Predsjednik otvara raspravu.
U raspravi sudjelovali: Josip Jelić, Arni Barišić, Ljiljana Peršinec, Tomislav Domes.
Predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
        o prijedlogu proširenja Vinogradske ceste  


1. Vijeće je razmotrilo Zaključak Vijeća Mjesnog odbora Jelenovac kojim se traži proširenje odnosno oslobađanje prometne trake u Vinogradskoj cesti od Hercegovačke ulice do Ilice, zbog bolje prometne protočnosti.  

2. Vijeće traži da nadležan ured, Sektor za promet, izradi prometni elaborat i analizu u svrhu poboljša protočnost prometa u Vinogradskoj cesti u smjeru juga (Ilice).

3. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 

Predsjednik čita prijedloge Zaključaka Mjesnog odbora Kustošija centar

- Prijedlogu Zaključka o spomeničkom statusu objekata u Ilici 259 

Predsjednik kratko obrazlaže te otvara raspravu. Obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći

ZAKLJUČAK
        o prijedlogu kategorizacije zgrade u Ilici 259 

1. Vijeće je razmotrilo Zaključak Vijeća Mjesnog odbora Kustošije centar kojim se traži da se zgrada na adresi Ilica 259 kategorizira kao zaštićeno kulturno dobro.  
2. Vijeće ne podržava navedeni prijedlog obzirom da je zgradu potrebno adaptirati. Prijedlog proglašenja zgrade „zaštićeno kulturno dobro“ poskupilo bi radove te Vijeće ne bi bilo u mogućnosti isto financirati.   
3. Ovaj će Zaključak biti dostavljen Vijeću Mjesnog odbora Kustošija centar. 
- Prijedlog Zaključka o produljenju vodoopskrbnog cjevovoda u Ulici Nikole Tavelića 45-49A  i Gosposvedskoj ulici do kuću na kbr. 30

Predsjednik otvara raspravu te obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći


ZAKLJUČAK
        o prijedlogu izgradnje vodoopskrbnog cjevovoda                                                        
       u Gosposvetskoj ulici od kbr. 27 do 30 i Ulici Nikole Tavelića od 45 do 49A 

1. Vijeće je razmotrilo Zaključak Vijeća Mjesnog odbora Kustošije centar kojim se traži izgradnja vodoopskrbnog cjevovoda u Gosposvetskoj ulici od 27 do 30 i Ulici Nikole Tavelića od 45 do 49A. 

2. Vijeće podržava Zaključak te traži od Vodoopskrbe i odvodnje da pokrene potrebne radnje za izgradnju vodoopskrbnog cjevovoda u Gosposvetskoj ulici i Ulici Nikole Tavelića od 45 do 49A. 

3. Ovaj će Zaključak biti dostavljen Vodoopskrbi i odvodnji na daljnje postupanje.
Predsjednik čita prijedlog Zaključka  Mjesnog odbora Gornja Kustošija

- Prijedlog Zaključaka o sanaciji javnog kanala u Kustošijanskoj ulici kod kbr. 265 

Predsjednik otvara raspravu te obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći


ZAKLJUČAK
        o prijedlogu rekonstrukcije odvodnje u Kustošijanskoj ulici 265  


1. Vijeće je razmotrilo Zaključak Vijeća Mjesnog odbora Gornja Kustošija kojim se traži očitovanje Vodoopskrbe i odvodnje o  problemu plavljenja dvorišta uslijed većih kiša i pljuskova u Kustošijanskoj ulici 265

2. Vijeće podržava Zaključak te traži od Vodoopskrbe i odvodnje da poduzmu potrebne radnje kako bi se riješio navedeni problem. 

3. Ovaj će Zaključak biti dostavljen Vodoopskrbi i odvodnji na daljnje postupanje.

Predsjednik čita prijedlog Zaključka Mjesnog odbora Sveti Duh

- Prijedlog za dodatnu prometnu signalizaciju u Ulici dr. Milana Rojca

Predsjednik otvara raspravu te obzirom da se nitko ne javlja za riječ daje prijedlog Zaključka na glasovanje.

Jednoglasno usvojen slijedeći


ZAKLJUČAK
o prijedlogu dopune prometne signalizacije u Ulici dr. Milana Rojca

1. Vijeće je razmotrilo Zaključak, Vijeća Mjesnog odbora „Sveti Duh“, o dopuni prometne signalizacije u Ulici dr. Milana Rojca zbog usporavanja prometa.
2. Vijeće podržava navedeni prijedlog te traži od nadležnog ureda prijedlog kojim bi se riješio navedeni problem.  
3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 

- Prijedlog rješavanja prometne problematike u ulice Strma cesta

Predsjednik otvara raspravu.
U raspravi sudjelovali: Lidija Božić i Arni Barišić.
Predsjednik daje prijedlog Zaključka na glasovanje.

Jednoglasno usvojen slijedeći




ZAKLJUČAK
        o prijedlogu nove regulacije prometa u ulici Strma cesta 
         i uklanjanje zelenog otoka u ulici Sveti Duh 97

1. Vijeće je raspravljalo o Zaključku, Vijeća Mjesnog odbora „Sveti Duh“, kojim se traži rješavanje prometne situacije oko OŠ Medvedgrad, Strma cesta 15, na način da ulica bude jednosmjerna cijelom dužinom, od ulice Črnomerec do ulice Sveti Duh, te uklanjanje zelenog otoka Sveti Duh 97.
2. Vijeće ne podržava navedeni Zaključak te traži od nadležnog ureda, Sektora za promet, prijedlog kojim bi se sigurnije odvijao promet pješaka i automobila Strmom cesto obzirom da se u ulici nalazi osnovna škola. 
3. Vijeće od Zagrebačkog holdinga, d.o.o.  Podružnica Čistoća traži uklanjanje zelenog otoka na lokaciji Sveti Duh 97.  
4. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet  i Zagrebačkom holdingu d.o.o. Podružnici Čistoća na daljnje postupanje

- Prijedlog postavljanja elastičnih stupića ili nadzorne kamere u ulici Črnomerec kod kbr. 94/133

Predsjednik otvara raspravu te obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći

ZAKLJUČAK
        o prijedlogu postavljanja kamere u ulici Črnomerec kod kbr. 94/133

1. Vijeće je razmotrilo Zaključak, Vijeća Mjesnog odbora „Sveti Duh“, kojim se traži postavljanje kamera ili elastičnih stupića po sredini trake u ulici Črnomerec kod kbr. 94/133. 
2. Vijeće podržava navedeni Zaključak te traži postavljanje elastičnih stupića obzirom da  automobili zaobilaze autobus na stajalištu te ugrožavaju pješake (djecu) na pješačkom.
3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje

- Prijedlog postavljanja uzdignute plohe u ulici Sveti Duh 114

U raspravi sudjelovali: Arni Barišići Maja Kočiš.
Predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
        o prijedlogu postavljanja uzdignute plohe u ulici Sveti Duh 114

1. Vijeće je razmotrilo Zaključak Vijeća Mjesnog odbora „Sveti Duh“, kojim se postavljanje uzdignute plohe u ulici Sveti Duh kod kbr. 114.  
2. Vijeće nije suglasno da se postave uzdignute plohe u ulici Sveti Duh kod kbr. 114, obzirom da se uspornici nalaze lokaciji Sveti Duh kod kbr. 106 i 128 (oko 300 m udaljenosti) kod autobusnih stajališta. 
3. Ovaj će Zaključak biti dostavljen Vijeću Mjesnog odbora „Sveti Duh“. 

- Ulica Sveti Duh – Bijenik, prijedlog rješenja za sigurnije prometovanje 

Predsjednik otvara raspravu te obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći


ZAKLJUČAK
        o prijedlogu sigurnijeg prometovanja 
       od ulici Sveti Duh  175 do ulice Bijenik 5 

1. Vijeće je razmotrilo Zaključak, Vijeća Mjesnog odbora „Sveti Duh“, kojim se predlaže očevid u ulici Sveti Duh – Bijenik  u svrhu pronalaženja rješenja za sigurnije prometovanje pješaka i automobila zbog uske prometnice i nogostupa te dvostrukog nepreglednog zavoja.  
2. Vijeće je suglasno da se sazove očevid u svrhu prijedloga za rješenje navedenog problema.  
3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje

Ad.11. Prostor MO „Bartol Kašić“- sanacija dimnjaka

Predsjednik kratko obrazlaže te obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći


ZAKLJUČAK
        o  sanaciji dimnjaka u prostoru koji koristi MO „Bartol Kašić“  

1. Vijeće je raspravljalo o prostoru koji koristi Mjesni odbor „Bartol Kašić“, Selska cesta 3, a ne radi grijanje zbog, u potresu, oštećenog dimnjaka. 
2. [bookmark: _GoBack]Vijeće će iz Plana komunalnih aktivnosti osigurati sredstva za sanaciju dimnjaka u prostoru MO „Bartol Kašić“, Selska cesta 3. 
3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost na daljnje postupanje.

Ad.12. Informacije, pitanja i prijedlozi

Lidija Božić pita kada će se vratiti tramvajska stanica kod ulice Sveti Duh na staro mjesto gdje je bila.

Mislav Barišić pita da li se mogu dobiti iskaznice za vijećnike. 

Obzirom da se nitko ne javlja za riječ predsjednik zatvara sjednicu.

	



Sjednica je završila u 19,15 sati
Zapisnik sastavila:
Natalija Vidak	
				
KLASA: 026-02/22-001/269
URBROJ: 251-06-11-3/007-22-3 
Zagreb, 20. listopada 2022.

